Մշակույթի նախկին փոխնախարար Արեւ Սամուելյանից հետաքրքրվեցինք, թե ինչպես կմեկնաբանի այդ հայտարարությունը, հատկապես որ ինքը եւ Կարո Այվազյանը հանձնաժողովի կազմում էին։ Իր համար զարմանալի չէ՞ր այս հայտարարությունը։ «Լավ կլիներ, որ հայտարարություն անելուց առաջ քաղշինկոմիտեն եւ մշակույթի նախարարությունը տեղեկանային, բայց իրականում այնպես չէ, որ ճշմարտությունը միանշանակ մի կողմն է կամ մյուս կողմը։ Կա խնդիր․ բանն այն է, որ տեղի ընտրությունը լավ կլիներ համաձայնեցվեր մշակույթի նախարարության հետ՝ մինչեւ ընտրությունը, ինչը չի եղել։ Տեղի ընտրությունը մշակույթի նախարարության հետ չի եղել, եղել է այլ ատյաններում՝ քաղաքապետարանի, միգուցե՝ Դաշնակցության, նախաձեռնող խմբի հետ»։